text: Rolig nat i det sydjyske
  07 februar 2015 kl. 06.58
  Der har ikke været meget ballade i Syd- og Sønderjylland i nat. Politiet har kun måttet håndtere nogle påvirkede bilister.
  Dem har der til gengæld været nogle stykker af. 
  Politipatruljer har anholdt to bilister, der var spritpåvirkede, og to, der havde narkotika i blodet.
  Derudover er en 38-årig kvinde fra Kolding blevet anholdt og har fået en bøde for at slå ud efter de andre gæster på et værtshus i Aabenraa.
  